Baner Ethiopia, cymesuredd 1:2
Cyflwynwyd **baner Ethiopia** (Amhareg: |የኢትዮጵያ ሰንደቅ ዓላማ, *yäItyoṗya Sändäq ʿAlama*; neu የኢትዮጵያ ባንዲራ, *yäItyoṗya Bandira*) gyda'r arwyddlun cenedlaethol cyfredol yn swyddogol ar 6 Chwefror 1996  ac fe newidiodd ychydig ar 28 Awst 28 2009. Defnyddiodd Ethiopia ei baner trilliw sylfaenol mor gynnar â'r 19g. Cynyddwyd maint y disg ganolog ychydig yn 2009. Mae baner Ethiopia yn un o faneri eiconig Affrica a'r mudiad hawliau pobl dduon ar draws y byd.

Lliwiau Baneri mudiad Pan-Affrica
---------------------------------

Baner Ghana, fel baneri Pan-Affricanaidd eraill a ysbrydolwyd gan faner Ethiopia
Wedi i Ethiopia adfer ei hannyniaeth o'r Eidal, a chyn hynny, oherwydd ei gwrthwynebiad i wladychu Ewropeaidd wyn, daeth lliwiau baner Ethiopia yn sail ar gyfer lliwiau'r mudiad Pan-Affrica. Daeth wedyn yn sail nifer fawr o faneri gwledydd newydd annibynnol Affrica o'r 1950au ymlaen gan ddechrau gyda y gyn-drefedigaeth gyntaf i ennill ei hannybyniaeth, Ghana.

Ystyr
-----

Kenenisa Bekele gyda baner Ethiopia, 2009 yn Berlin
Caiff y lliwiau eu dehongli'n wahanol. 

### Symbolaeth swyddogol Cyfredon

Gwyrdd - ffrwythlondeb daear y wlad.
Melyn - cariad y Tad.
Coch - grym, yn atgoffa rhywun o'r gwaed a gollwyd yn y frwydr yn erbyn y gormeswyr
### Symboliaeth Ranbarthol

Ar yr un pryd, mae'r lliwiau yn cynrychioli rhannau pwysicaf y wlad:

Gwyrdd - Shewa
Melyn - Amhara
Coch - Tigre
### Symboliaeth adeg yr Ymerodraeth

Yn yr Ymerodraeth rhoddwyd yr ystyr canlynol i'r lliwiau:

Gwyrdd - symbol y wlad
Melyn - yr eglwys, heddwch a chyfoeth naturiol
Coch - lliw pŵer a gwaed y gwladychwyr
### Symboliaeth Grefyddol

Mae un ohonynt yn cyfeirio at y Drindod Gristnogol a'r rhinweddau Cristnogol. Wedi hynny,

Gwyrdd am yr Ysbryd Glân a'r gobaith
Melyn i Dduw y Tad a'r elusen
Coch i Fab Duw a ffydd
### Symboliaeth Rastafari

Yn ffydd y Rastafari, sy'n u. a. yn Shashemene, mae'r lliwiau, yn ôl eu trefn, yn cael eu priodoli i'r ystyron canlynol:

Coch i dywallt gwaed a llofruddiaethau'r caethweision a gipiwyd,
Aur am y cyfoeth a ddygwyd o'r caethweision (Sufferahs, "dioddefwyr")
Gwyrdd ar gyfer y famwlad a addawyd Ethiopia neu Affrica yn gyffredinol, sy'n aros i'r alltudwyr ddychwelyd.
### Y Pentogram

Mae'r arwyddlun yn stribyn canol y faner yn dangos pentagram llachar gyda'r un hyd o "belydrau". Mae hyn yn symbol o gydraddoldeb pob grŵp ethnig yn ogystal â rhyw a chredoau. Mae'r pelydrau'n cynrychioli dyfodol disglair i Ethiopia, mae'r cefndir glas yn sefyll dros heddwch a democratiaeth.

Hanes
-----

Yn ôl pob tebyg, crewyd y faner gan yr undeb o dair penwn ar wahân yn lliwiau poblogaidd yn Ethiopia, gwyrdd, melyn a choch ac fe'i cyflwynwyd gyntaf ar 6 Hydref 1897 yn ystod teyrnasiad yr Ymerawdwr Menelik (teyrnasu 1889–1913). Dangosodd yr Ymerodraeth lew gyda thraws-staff a baner yn y lliwiau cenedlaethol, gelwir y lle yma yn "Llew Jiwda" neu "Llew yr Ymerawdwr". Defnyddiwyd hefyd faner trilliw heb lew. Bryd hynny roedd gan y faner gymhareb agwedd o 2: 3. Yn ôl pob tebyg, baneri trilliw Ffrainc a'r Eidal yma oedd y model ar gyfer trefniant i dri streipen. Rhwng 1936 a 1941, roedd yr Eidal Mussolini yn rheoli Ethiopia ond wedi i'r Eidal golli brwyrau fel rhan o'r Ail Ryfel Byd codwyd y faner eto ym mis Mai 1941. Yn ystod cyfnod y trefedigaethu Eidalaidd dan Mussolini daeth y faner hon yn faner ryddid.

Yn 1975, diflannodd Llew yr Ymerawdwr oddi ar y faner wrth i Ethiopia ddod yn wlad Farcsaidd o dan lywodraeth y *Derg* ("pwyllgor"/"cyngor") a cafwyd baner drilliw blaen. Gyda diddymu'r llywodreth Farcsaidd o rym yn de jure os nad de fact, cafwyd wared ar y Yn 1987 fe newidiwyd yn y gymhareb i 1: 2 ac ychwanegu arwyddlun Gweriniaeth y Bobl Ddemocrataidd. Yn 1991, cyflwynwyd y faner trilliw heb arwyddlun eto ac arhosodd y gymhareb agwedd newydd. Mae'r faner hon yn dal i fod yn gyffredin heddiw. Ym 1996, ychwanegwyd arwyddlun newydd at y faner, a gafodd ei ehangu ychydig yn 2009.

Esblygiad Baner Ethiopia
------------------------

* Defnyddiwyd tri stribed lliw o flaen y faner hirsgwar. Sylwch mai coch oedd ar y pegwn i ddechrau. 1881 hyd 6 Hydref 1897  Defnyddiwyd tri stribed lliw o flaen y faner hirsgwar. Sylwch mai coch oedd ar y pegwn i ddechrau. 1881 hyd 6 Hydref 1897
* Baner Ethiopia, 6 Hydref 1897 nes 9 Mai 1936 Baner Ethiopia, 6 Hydref 1897 nes 9 Mai 1936
* Baner Ethiopia o dan reolaeth wladychol Yr Eidal, 9 Mai 1936 nes 5 Mai 1941  Baner Ethiopia o dan reolaeth wladychol Yr Eidal, 9 Mai 1936 nes 5 Mai 1941
* Baner Ethiopia adeg yr Ymerodraeth gyda Llew Jiwdea, 5 Mai 1941 nes 12 Medi 1975 (gyda newid ar 21 Mawrth 1974). Mae'r faner yn parhau i fod yn boblogaidd gyda'r Rastafari gan ei fod yn symbol wrth-drefedigaethol.  Baner Ethiopia adeg yr Ymerodraeth gyda Llew Jiwdea, 5 Mai 1941 nes 12 Medi 1975 (gyda newid ar 21 Mawrth 1974). Mae'r faner yn parhau i fod yn boblogaidd gyda'r Rastafari gan ei fod yn symbol wrth-drefedigaethol.
* Baner Ethiopia, 12 Medi 1975 nes 12 Medi 1987  Baner Ethiopia, 12 Medi 1975 nes 12 Medi 1987
* Baner y wladwriaeth, prin iawn y'i gwelwyd 1975 nes 1987  Baner y wladwriaeth, prin iawn y'i gwelwyd 1975 nes 1987
* Baner Ethiopia rhwng 12 Medi 1987 nes 28 Mai 1991  Baner Ethiopia rhwng 12 Medi 1987 nes 28 Mai 1991
* Baner Ethiopia, 1991 nes 1996  Baner Ethiopia, 1991 nes 1996
* Baner Ethiopia, 1996 nes 2009 Baner Ethiopia, 1996 nes 2009
* Y faner gyfredol ers 2009, noder fod lliw glas y ddisg yn dywyllach ac yn fwyY faner gyfredol ers 2009, noder fod lliw glas y ddisg yn dywyllach ac yn fwy

Baneri Taleithiau Ethiopia
--------------------------

* Talaith AfarTalaith Afar
* AmharaAmhara
* Benishangul-GumuzBenishangul-Gumuz
* GambelaGambela
* Rhanbarth HararRhanbarth Harar
* Rhanbarth OromiyaaRhanbarth Oromiyaa
* Rhanbarth SomaliRhanbarth Somali
* Rhanbarth y Cenhedloedd, Cenedligrwydd a Phobloedd y DeRhanbarth y Cenhedloedd, Cenedligrwydd a Phobloedd y De
* Rhanbarth Tigray Rhanbarth Tigray
* Baner Rhanbarth hunanlywodraethol Eritrea (ond o dan 'ofal' Ethiopia) rhwng  1950  a 1962 (Baner answyddogol hyd nes annibyniaeth yn 1993) Baner Rhanbarth hunanlywodraethol Eritrea (ond o dan 'ofal' Ethiopia) rhwng 1950 a 1962 (Baner answyddogol hyd nes annibyniaeth yn 1993)

Dolenni
-------

* Ethiopia gan *Flags of the World*
* Ethiopia yn World Statesmen
* Baner Ethiopia Archifwyd 2010-02-09 yn y Peiriant Wayback. yn Country Information

Cyfeiriadau
-----------

1. ↑  "Proclamation No. 48/1996 – A Proclamation to amend the Flag and Emblem Proclamation". *Federal Negarit Gazeta*: 272–273. 31 October 1996.. Adalwyd 2019-03-22.
2. ↑
3. ↑
4. ↑   Archifwyd [Date missing], at www.ethiopar.net Error: unknown archive URL

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| gw • sg • goBaneri Affrica |
| --- |
|  |
| Gwladwriaethau sofranaidd | 

Yr Aifft1 **·** 
Algeria **·** 
Angola **·** 
Gweriniaeth Ddemocrataidd Congo **·** 
Benin **·** 
Botswana **·** 
Bwrcina Ffaso **·** 
Bwrwndi **·** 
Camerŵn **·** 
Cabo Verde **·** 
Gweriniaeth Canolbarth Affrica **·** 
Y Comoros **·** 
Gweriniaeth y Congo **·** 
Arfordir Ifori **·** 
De Affrica **·** 
De Swdan **·** 
Jibwti **·** 
Eritrea **·** 
Ethiopia **·** 
Gabon **·** 
Y Gambia **·** 
Ghana **·** 
Gini Gyhydeddol **·** 
Gini **·** 
Gini Bisaw **·** 
Eswatini **·** 
Cenia **·** 
Lesotho **·** 
Liberia **·** 
Libia **·** 
Madagasgar **·** 
Malawi **·** 
Mali **·** 
Mawritania **·** 
Mawrisiws **·** 
Moroco **·** 
Mosambic **·** 
Namibia **·** 
Niger **·** 
Nigeria **·** 
Rwanda **·** 
*Gweriniaeth Ddemocrataidd Arabaidd Sahrawi* **·** 
Sambia **·** 
São Tomé a Príncipe **·** 
Senegal **·** 
Seychelles **·** 
Sierra Leone **·** 
Simbabwe **·** 
Somalia **·** 
Swdan **·** 
Tansanïa **·** 
Tiwnisia **·** 
Togo **·** 
Tsiad **·** 
Wganda
 |
|  |
| Tiriogaethau dibynnol,ardaloedd ymreolaethol,a thiriogaethau eraill | 

*Azawad* **·** 
Ceuta2 **·** 
*Gorllewin Sahara* **·** 
Madeira3 **·** 
Mayotte4 **·** 
Melilla2 **·** 
Puntland **·** 
Réunion4 **·** 
Saint Helena, Ascension a Tristan da Cunha5 **·** 
Socotra6 **·** 
*Somaliland* **·** 
Yr Ynysoedd Dedwydd2 **·** 
Sansibar7
 |
|  |
| Dynodir gwlad anghydnabyddedig neu a gydnabyddir yn rhannol gan *lythrennau italig*.1 Gwlad drawsgyfandirol; gorynys Sinai yn Ne Orllewin Asia.  2 Cymunedau/Dinas ymreolaethol Sbaenaidd.  3 Rhanbarth ymreolaethol Portiwgalaidd.  4 Tiriogaeth dramor Ffrengig.  5 Tiriogaeth dramor Brydeinig.  6 Rhan o Yemen.  7 Rhan o Tanzania. |

 |